CELEX: C2007/082/06
Language: fi
Date: 2007-04-14 00:00:00
Title: Asia C-239/05: Yhteisöjen tuomioistuimen tuomio (toinen jaosto) 15.2.2007 (hof van beroep te Brusselin (Belgia) esittämä ennakkoratkaisupyyntö) — BVBA Management, Training en Consultancy v. Benelux-Merkenbureau (Tavaramerkit — Direktiivi 89/104/ETY — Hakemus tavaroiden ja palvelujen kokonaisuutta koskevan tavaramerkin rekisteröimiseksi — Toimivaltaisen viranomaisen suorittama merkin tutkiminen — Kaikkien merkityksellisten tosiseikkojen ja olosuhteiden huomioon ottaminen — Kannetta käsittelevän kansallisen tuomioistuimen toimivalta)

14.4.2007   
            
            
               FI
            
            
               Euroopan unionin virallinen lehti
            
            
               C 82/4
            
         Yhteisöjen tuomioistuimen tuomio (toinen jaosto) 15.2.2007 (hof van beroep te Brusselin (Belgia) esittämä ennakkoratkaisupyyntö) — BVBA Management, Training en Consultancy v. Benelux-Merkenbureau
   (Asia C-239/05) (1)
   
   (Tavaramerkit - Direktiivi 89/104/ETY - Hakemus tavaroiden ja palvelujen kokonaisuutta koskevan tavaramerkin rekisteröimiseksi - Toimivaltaisen viranomaisen suorittama merkin tutkiminen - Kaikkien merkityksellisten tosiseikkojen ja olosuhteiden huomioon ottaminen - Kannetta käsittelevän kansallisen tuomioistuimen toimivalta)
   (2007/C 82/06)
   Oikeudenkäyntikieli: hollanti
   Ennakkoratkaisua pyytänyt tuomioistuin
   Hof van beroep te Brussel
   Pääasian asianosaiset
   
      Kantaja: BVBA Management, Training en Consultancy
   
      Vastaaja: Benelux-Merkenbureau
   Oikeudenkäynnin kohde
   Ennakkoratkaisupyyntö — Hof van Beroep te Brussel — Jäsenvaltioiden tavaramerkkilainsäädännön lähentämisestä 21.12.1988 annetun ensimmäisen neuvoston direktiivin 89/104/ETY (EYVL L 40, s. 1) 3 artiklan tulkinta — Toimivaltaisen viranomaisen suorittama tutkimus — Kaikkien merkityksellisten tosiseikkojen ja olosuhteiden huomioonottaminen — Asiassa Koninklijke KPN Nederland annettu tuomio
   Tuomiolauselma
   Jäsenvaltioiden tavaramerkkilainsäädännön lähentämisestä 21.12.1988 annettua neuvoston direktiiviä 89/104/ETY on tulkittava siten,
   
               —
            
            
               että kun toimivaltainen viranomainen hylkää tavaramerkin rekisteröintihakemuksen, sen on ilmoitettava päätöksessään päätelmänsä kunkin tavaramerkkihakemuksessa tarkoitetun tavaran ja palvelun osalta riippumatta tavasta, jolla tämä hakemus on muotoiltu. Kuitenkin silloin, kun sama hylkäysperuste koskee tavaroiden tai palvelujen luokkaa tai ryhmää, toimivaltainen viranomainen voi antaa ainoastaan yhteiset perustelut kaikkien kyseessä olevien tavaroiden tai palvelujen osalta
            
         
               —
            
            
               että sen kanssa ei ole ristiriidassa kansallinen lainsäädäntö, joka estää toimivaltaisen viranomaisen päätöksestä nostetun kanteen käsittelevää tuomioistuinta lausumasta erikseen tavaramerkin erottamiskyvystä rekisteröintihakemuksessa tarkoitetun kunkin tavaran ja palvelun osalta silloin, kun tämä päätös ja tämä hakemus eivät kumpikaan koske tavaroiden tai palvelujen luokkia taikka tavaroita tai palveluja erikseen tarkasteltuina
            
         
               —
            
            
               että sen kanssa ei ole ristiriidassa kansallinen lainsäädäntö, jolla estetään toimivaltaisen viranomaisen päätöksestä nostettua kannetta käsittelevää tuomioistuinta ottamasta huomioon tämän päätöksen tekemisen jälkeisiä tosiseikkoja ja olosuhteita.
            
         
      (1)  EUVL C 217, 3.9.2005.